**Тирәлек факторлары**

(VII сыйныфта биологиядән Сингапурча укыту структурасын кулланып үткәрелгән дәрес)

**Наилә ФӘСХЕТДИНОВА,**

*Мамадыш районы Урта Кирмән урта мәктәбенең биология укытучысы*

Сингапур методикасы буенча дәрестә укучыларның үзара аралашуы уңышлы hәм нәтиҗәле оештырыла. Бу очракта дәрес вакытында белем алырга теләмәгән, ягъни ялкаулыгы көчле булган укучы да фикер туплап калырга мәҗбүр була. Укытучы тарафыннан җиткерелгән һәр мәгълүмат бала хәтерендә кала hәм аны уйлау, фикер йөртүгә этәрә. Сыйныфта hәр укучының актив эшчәнлеге күзәтелә, hәр укучы бер-берсе белән фикерләшә.

Сыйныфта парталар кара-каршы куела, бу – укучылар бер-берсен күрсен өчен махсус эшләнә, укучылар исә берничә кешедән торган төркемнәргә бүленә.

**Дәрес темасы.** Тирәлек факторлары һәм аларның тере организмнарга тәэсире.

**Дәреснең максаты:** тирәлек факторларын ачыклау һәм аларның тере организмнарга тәэсирен өйрәнү.

**Бурычлар. «**Тирәлек факторлары», «экология», «экологик факторлар», «терек һәм терек булмаган табигать арасындагы бәйләнеш» төшенчәләрен ныгыту. Белемне системалаштыру, сәбәп-нәтиҗә бәйләнешен ачыклый, фикерли белүләрен үстерү. Табигатькә сакчыл караш, фән белән кызыксыну хисен үстерү. Төркемнәрдә эшли, фикерләшә белү күнекмәләрен ныгыту.

**Дәреснең төре:** катнаш, мәгълүмати-коммуникатив технологияләр куллану.

**Методлары:** әңгәмә, фикер алышу, электрон-белем ресурсларын карау, белемне тикшерү.

**Дәреслек:**  Латюшин В.В., Шапкин В.А. Биология. Хайваннар. – Казан: Мәгариф, 2009.

|  |  |
| --- | --- |
| **Дәрес этаплары** | **Этапның эчтәлеге** |
| 1. **Оештыру өлеше**   Укучыларның дәрескә әзерлеге  тикшерелә.  **Укытучы өчен максат:** балаларда яхшы кәеф, эшлисе килү халәте тудыру.  **Укучылар өчен максат:** дәрестә дикъкатьлелек булдыру. | Психологик уңай халәт тудыру. Төркемнәргә бүленеп утыру. Исәнләшү. Кояшны, көнне, дусларны сәламләү.  Рус язучысы М.Пришвин «Балыкка – су, кошка – һава, җәнлеккә – урман, кешегә Ватан кирәк», – дигән. Безнең бүгенге дәреснең темасы нәрсә турында бара?  [**http://files.school-collection.edu.ru/dlrstore/7b16e1e7-0a01-022a-01d3-1859054e904f/%5BBIO7\_01-02%5D\_%5BMV\_01%5D.WMV**](http://files.school-collection.edu.ru/dlrstore/7b16e1e7-0a01-022a-01d3-1859054e904f/%5BBIO7_01-02%5D_%5BMV_01%5D.WMV)  *(Яшәү тирәлеге)* |
| **II. Белемнәрне актуальләштерү**  **КОНЭРС**  **Укытучы өчен максат:** үткән теманы аңлау дәрәҗәсен ачыклау.  **Укучылар өчен максат:** өй эше дөреслеген тикшерү. | **Үтелгәнне кабатлау**  Дүрт почмакта яшәү тирәлекләре исеме язылган: *су, җир-һава, туфрак, организм.*  **–** Үзегезгә ошаган яшәү тирәлеген (почмакны) сайлап алыгыз һәм шунда басыгыз. Үзегезгә иптәш табыгыз һәм ни өчен сайлап алуыгызны аңлатыгыз. *(Укучыларга 1–2 минут вакыт бирелә, һәм алар үз фикерләрен әйтә. Укытучы һәр төркемнән берәр укучыдан сорый.)*  Ә хәзер уң ягыгызда торган икенче тирәлектәге иптәшләрегез белән парлашып, сез сайлаган тирәлектәге тере организмнарның яшәүгә җайлашуы турында сөйләгез. *(Укучыларга 1–2 минут вакыт бирелә, һәм алар үз фикерләрен әйтә. Укытучы һәр төркемнән берәр укучыдан сорый.)* |
| **III. Төп өлеш.** Яңа теманы аңлату  **Укытучы өчен максат:** тирәлек шартлары үзгәрүнең андагы тере организмнарга йогынты ясавын, экологик факторларның төрлелеген, кеше эшчәнлегенең табигатькә йогынтысын аңлату.  **Укучылар өчен максат:** тирәлек факторлары, организмнар арасындагы мөнәсәбәтләр турында белемне куллану.  **ИНСАЙД-АУТСАЙД-СЁКЛ** *(Эчке һәм тышкы түгәрәк)* | **Электрон-белем ресурсларын куллану. Теманы аңлату**  ([**http://files.school-collection.edu.ru/dlrstore/00000755-1000-4ddd-1961-3600475d430b/482.swf**](http://files.school-collection.edu.ru/dlrstore/00000755-1000-4ddd-1961-3600475d430b/482.swf)*(Тере организмга йогынты ясаучы факторлар)*  [**http://files.school-collection.edu.ru/dlrstore/7bb43fb0-a639-4573-a85e-069fdd311e16/%5BBIO6\_01-04%5D\_%5BIM\_03%5D.swf**](http://files.school-collection.edu.ru/dlrstore/7bb43fb0-a639-4573-a85e-069fdd311e16/%5BBIO6_01-04%5D_%5BIM_03%5D.swf)*(Экологик факторларның төрләре)*  [**http://files.school-collection.edu.ru/dlrstore/0000052a-1000-4ddd-f193-1d0046bc434a/240.swf**](http://files.school-collection.edu.ru/dlrstore/0000052a-1000-4ddd-f193-1d0046bc434a/240.swf)*(Абиотик факторлар)*  [**http://files.school-collection.edu.ru/dlrstore/0000052d-1000-4ddd-268e-470046bc434e/251.swf**](http://files.school-collection.edu.ru/dlrstore/0000052d-1000-4ddd-268e-470046bc434e/251.swf)*(Антибиоз)*  Партнерыгызга күзгә-күз карагыз. Сәламләгез. № 1, 2 нче укучы, чыгып түгәрәккә басыгыз.  № 3, 4 нче укучы, чыгып бер- берегезгә карап басыгыз. Берәр матур сүз әйтегез.  30 секунд вакыт аралыгында тышкы түгәрәктәге укучы сорау бирә, аңа каршы торган эчке түгәрәктәге укучы җавап бирә. Эчке түгәрәктәге укучы сорау бирә, тышкы түгәрәктәге җавап бирә (чиратлашалар).  **Сораулар.**  • Экологик факторлар дип нәрсәне атыйлар?  • Аның нинди төрләре була?  • Симбиоз организмнарга мисаллар китерегез.  • Абиотик факторлар организмга ничек йогынты ясый?  • Чикләүче фактор нәрсә ул?  • Антропоген фактор дип нәрсәне атыйлар? |
| **IV. Белемнәрне ныгыту.**  **Финк-Райт-Раунд-Робин** Сорауга җавап уйлыйлар, язалар, фикер алышалар, язганнарын чиратлап укыйлар.  **Укытучы өчен максат:** теманы аңлап үзләштерүдә укучыларның активлыгына һәм мөстәкыйльлегенә ирешү.  **Укучылар өчен максат:**  белемнәрне, күнегүләр эшләү | Бирелгән тере организмнарга тәэсир итүче (тычкан, чыпчык, бака һ.б.) антропоген, биотик, абиотик факторлар йогынтысын ачыкларга, мисаллар китерергә. |
| **V. Дәресне йомгаклау.** Дәрестән чыгу өчен билетлар.  **Укытучы өчен максат:** яңа материалны ныгыту.  **Укучылар өчен максат:** алган белемнәрне мөстәкыйль куллана алу. | Өйрәнгән тема буенча тест сорауларына җаваплар. |
| **VI. Өй эше бирү.**  **Укытучы өчен максат:** яңа материалны ныгыту.  **Укучылар өчен максат:** алган белемнәрне мөстәкыйль кулана алу. | Билгеләр кую. Өй эше бирү. 54 нче параграфны укырга, сорауларга җавап әзерләргә.  **Төркемнәрдә эш.**  *№ 1, 3 нче укучыларга.* Табигатькә уңай йогынты ясый торган факторлар.  *№ 2, 4 нче укучыларга.*  Табигатькә тискәре йогынты ясый торган факторлар. |